Teḍfer tsekla tamensayt abrid n timawit tamsarit imi ulac deg-s ayen yettwarun. Amur ameqqran deg-s mazal-it yedder deg tkatutin n yimɣaren iwessren, d nutni iḥerzen tajadit d tnaslit tamaziɣt deg wallaɣen-nsen ar ass-a; daɣen ayen iruḥen seg-s, yedda di tesraft n tatut, ayen i t-yeǧǧan ad yenger mebla ma yeǧǧa-d later deffir-s.Tulmist-agi n timawit, telḥa-d deg teɣzi n yiseggasen yezrin alammi i d-tewweḍ ɣer tizi n wass-a, acku tettuneḥsab d lsas iɣef tbedd tmetti taqbaylit n zik.S yin yal tasuta tettaǧǧa-tt-id i tayeḍ.